Тым часам 100 тысяч бясплатных нумароў гарадзкой газэты з агітацыяй за ўладу выдадзеныя ў Берасьці. Гэты нумар газэты Брестский вестникзаснавальнікам якой зьяўляецца мясцовы гарвыканкам, бясплатна раскідваюць у паштовыя скрынкі берасьцейцаў. Нумар амаль цалкам прысьвечаны прэзыдэнцкім выбарам, але ва ўсіх матэрыялах на гэтую тэму згадваецца прозьвішча толькі аднаго кандыдата - Аляксандра Лукашэнкі. Звычайны наклад Брестского вестника не перавышае 4 тысяч асобнікаў. Але бясплатны нумар выйшаў накладам 100 тысяч - прытым, што ў Берасьці жыве крыху больш за 300 тысяч чалавек. Разам з нумарам Брестского вестника ў скрыні ўкідваюць і надрукаваную ў мясцовай друкарні агітацыйную ўлётку за Лукашэнку. 